SL Uradni list Evropske unije L 142/3

SKLEP SKUPNEGA ODBORA EGP

št. 105/2017

z dne 13. junija 2017

o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP [2018/800]

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,

ob upoštevanju naslednjega:

(1) Uredbo (EU) 2017/920 Evropskega parlamenta in Sveta z dne 17. maja 2017 o spremembi Uredbe (EU) št. 531/2012 glede pravil za veleprodajne trge gostovanja (1) je treba vključiti v Sporazum EGP.

(2) Izvedbeno uredbo Komisije (EU) 2016/2286 z dne 15. decembra 2016 o določitvi podrobnih pravil glede uporabe politike poštene uporabe in metodologije za oceno trajnosti odprave maloprodajnih pribitkov za gostovanje ter glede vloge, ki jo predloži ponudnik gostovanja za namene navedene ocene (2) je treba vključiti v Sporazum EGP.

(3) Izvedbeno uredbo Komisije (EU) 2016/2292 z dne 16. decembra 2016 o določitvi tehtanega povprečja najvišjih cen zaključevanja klicev v mobilnih omrežjih po vsej Uniji in razveljavitvi Izvedbene uredbe (EU) 2015/2352 (3) je treba vključiti v Sporazum EGP.

(4) Izvedbena uredba (EU) 2016/2292 razveljavlja Izvedbeno uredbo Komisije (EU) 2015/2352 (4), ki je vključena v Sporazum EGP in jo je zato treba v okviru Sporazuma EGP razveljaviti.

(5) Prilogo XI k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

Priloga XI k Sporazumu EGP se spremeni:

1. v točki 5cu (Uredba (EU) št. 531/2012 Evropskega parlamenta in Sveta) se doda naslednja alinea: „— 32017 R 0920: Uredba (EU) 2017/920 Evropskega parlamenta in Sveta z dne 17. maja 2017 (UL L 147, 9.6.2017, str. 1).“;

2. v točki 5cu (Uredba (EU) št. 531/2012 Evropskega parlamenta in Sveta) se doda naslednja prilagoditev: „(c) Določbe uredbe o prenosu nalog na BEREC se uporabljajo v skladu s sklepom Skupnega odbora EGP o vključitvi Uredbe (ES) št. 1211/2009 Evropskega parlamenta in Sveta v Sporazum EGP in od datuma začetka njegove veljavnosti.“;

3. za točko 5cub (Izvedbena uredba Komisije (EU) 2015/2352) se vstavi naslednja točka: „5cuc. 32016 R 2286 : Izvedbena uredba Komisije (EU) 2016/2286 z dne 15. decembra 2016 o določitvi podrobnih pravil glede uporabe politike poštene uporabe in metodologije za oceno trajnosti odprave maloprodajnih pribitkov za gostovanje ter glede vloge, ki jo predloži ponudnik gostovanja za namene navedene ocene ( : Izvedbena uredba Komisije (EU) 2016/2286 z dne 15. decembra 2016 o določitvi podrobnih pravil glede uporabe politike poštene uporabe in metodologije za oceno trajnosti odprave maloprodajnih pribitkov za gostovanje ter glede vloge, ki jo predloži ponudnik gostovanja za namene navedene ocene ( UL L 344, 17.12.2016, str. 46 ).“;

4. besedilo točke 5cub (Izvedbena uredba Komisije (EU) 2015/2352) se nadomesti z naslednjim: „32016 R 2292: Izvedbena uredba Komisije (EU) 2016/2292 z dne 16. decembra 2016 o določitvi tehtanega povprečja najvišjih cen zaključevanja klicev v mobilnih omrežjih po vsej Uniji in razveljavitvi Izvedbene uredbe (EU) 2015/2352 (UL L 344, 17.12.2016, str. 77).“

Člen 2

Besedila Uredbe (EU) 2017/920 ter izvedbenih uredb (EU) 2016/2286 in (EU) 2016/2292 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 14. junija 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 13. junija 2017 Za Skupni odbor EGP Predsednik Claude MAERTEN

(1) UL L 147, 9.6.2017, str. 1.

(2) UL L 344, 17.12.2016, str. 46.

(3) UL L 344, 17.12.2016, str. 77.

(4) UL L 331, 17.12.2015, str. 7.

(*1) Navedena ni nobena ustavna zahteva.